شەفەق نیوز/ سەرچەوەیگ ئەمنی لە پارێزگای زیقار، ئمڕوو سێشەممە،
خەوەردا لە کوشتن یەکیگ لە هاووڵاتییەیل لە باشوور شار ناسریە، و هەمیش هێزیگ ئەمنی
تەرمیگ نەناسریاگ لە باشوور بەغداد پایتەخت پەیا کرد.
سەرچەوەگە ئەرا ئاژانس شەفەق نیوز وت: چەکدارەیلیگ نەناسریاگ
وە ماشینیگ پەلامار هاووڵاتییگ لە قەزای سوق شیوخ لە باشوور پارێزگاگە دان.
سەرچەوەگە دیاری کرد ک قوربانییەگە لەوەر پەلامارەگە زەخمدار
بوی، و وەرەو خەسەخانە بریا، باوجی لەناو خەسەخانەگە گیانی لەدەسدا.
لە بەغداد پایتەخت، هێزیگ ئەمنی تەرم پیاویگ نەناسریاگ پەیا
کرد، لە یەکیگ لە مەیدانەیل قەزای مەیدان فڕە دریاگە، و سەرچەوەگە وتیش؛ تەرمەگە وە
چەقو دریاسە لی.
